|  |  |
| --- | --- |
| ΣΥΛΛΟΓΟΣ Εκπαιδευτικών Π.Ε. ΑΝ. Αττικής «Ο ΣΩΚΡΑΤΗΣ» | Αχαρνές : 04/ 01/ 2018 |
| Kάχι Καχιασβίλι 6 Ολυμπιακο χωριό Αχαρνές Πληροφορίες : Παπαγιαννόπουλος Αποστόλης Τηλέφωνο : 6978896216 [http://syllogos-socratis.gr/](http://syllogos-sokratis.gr/) mail: sokratis.syllogos@gmail.com Face book: Σύλλογος Εκπαιδευτικών Σωκράτης  | Προς: Εκπαιδευτικούς, ΔΟΕ, Μ.Μ.Ε. |

**Καταγγελία για αυταρχική και αντιδημοκρατική συμπεριφορά Προϊσταμένης Ν/γείου**

Το Δ. Σ. του Συλλόγου εκπαιδευτικών Π.Ε. Αν. Αττικής «Ο Σωκράτης» καταγγέλλει την Προϊσταμένη του 2ου Νηπιαγωγείου Διονύσου για αυταρχική και αντιδημοκρατική συμπεριφορά.

Η εν λόγω προϊσταμένη αρνείται να καταγράφεται στα πρακτικά του συλλόγου διδασκόντων οι θέσεις συναδέλφου. Στην προσπάθειά της μάλιστα να επιβάλει την άποψη ότι οι θέσεις του εκλεγμένου πρωτοβάθμιου σωματείου απαγορεύονται στο σχολείο, έφτασε στο σημείο να μην καλεί τη συνάδελφο εκπαιδευτικό, και μέλος του Δ.Σ. «Ο Σωκράτης», στις συνεδριάσεις του συλλόγου διδασκόντων. Με τη στάση και συμπεριφορά της διαταράσσει το παιδαγωγικό και διδακτικό κλίμα του σχολείου.

Δεν είναι η πρώτη φορά που ο Σύλλογος γίνεται δέκτης καταγγελιών για την προσπάθεια επιβολής ανάλογων απόψεων που υποβαθμίζουν/ακυρώνουν θέσεις του Συλλόγου, προκειμένου να περάσουν κατευθύνσεις που βάζουν στο στόχαστρο το Δημόσιο Σχολείο.

**Δε θα ανεχτούμε συμπεριφορές που θίγουν την τιμή και υπόληψη συναδέλφων, οι οποίοι υπερασπίζονται τα μορφωτικά δικαιώματα των μαθητών μας, την ελεύθερη έκφραση στο σύλλογο διδασκόντων και το Δημόσιο Δωρεάν Σχολείο.**

**Το σωματείο θα είναι δίπλα σε κάθε συνάδελφο που υφίσταται τρομοκρατία και αυταρχισμό στον εργασιακό του χώρο.**

**Για το Δ.Σ**

 **Ο ΠΡΟΕΔΡΟΣ H ΓΡΑΜΜΑΤΕΑΣ**

**ΑΠΟΣΤΟΛΗΣ ΠΑΠΑΓΙΑΝΝΟΠΟΥΛΟΣ ΔΕΣΠΟΙΝΑ ΧΟΥΤΑ**